Foto: Reuters /Issei Kato Yaponiya bosh vaziri Sindzo Abe KXDR yetakchisi Kim Chen Inning Pxenyan yadroviy va raketa sinovlarini to‘xtatayotgani haqidagi bayonotiga ehtiyotkorlik bilan munosabat bildirdi. Bu haqda Associated Press xabar bermoqda. Biroq, Abe bu yangilikni ijobiy deb atagan. «Bu qaror yadro quroli, ommaviy qirg‘in quroli va raketalarning butunlay, ishonchli va ortga qaytarilmaydigan tarzda yo‘q qilinishiga aynan qanday olib kelishi muhim», - deya aytib o‘tdi Yaponiya bosh vaziri. Uning qo‘shimcha qilishicha, Tokio KXDR bo‘yicha o‘z harakatlarini Seul va Vashington bilan birgalikda muvofiqlashtirishda davom etadi. Eslatib o‘tamiz, avvalroq Seul Pxenyanning yadro sinovlari bo‘yicha qarori yuzasidan bayonot bergandi.